Lišće/Lišće/Gluhonijemi


Gluhonijemi 
In jedes Menschen Gesichte
Steht seine Geschichte,
Sein Hassen und Lieben
Deutlich geschrieben.
Bodenstedt, Mirza Schaffy

Poručnik barun V. ima gluhonijema slugu.

Našao ga prije dvije godine na ulici gdje prosjači. Mladić mu se smili, te ga uze.

Uzor sluge! Mig oka ili kret ruke mu je zapovijed na život i smrt.

Bistra je oka, kano da mu se svi živci u oku stiču. Odmah vidi tko je njegovu gospodaru prijatelj a tko ne.

Više putâ je — u zgodno vrijeme — svoga gospodara od koga odvraćao.

Kako to? — — Lako!

Nas zasjenjuju slatke riječi, a njega ne. On samo vidi što se govori, ili bolje reći — što se ne govori.

 Na licu svakog čovjeka stoje jasno ispisane njegova povijest, njegova mržnja i ljubav. — Bodenstedt, Mirza Schaffy

028